უნივერსიტეტის ღონისძიებების პორტალი

საინფორმაციო შეხვედრა აბიტურიენტებისთვის: ტექნოლოგიის სკოლის პროგრამები
2021-01-23 14:00 (Asia/Dubai)
23 იანვარს, 14:00 საათზე, ილიას სახელმწიფო უნივერსიტეტის ტექნოლოგიების სკოლა საბაკალავრო პროგრამების შესახებ პირველ ღია კარის დღეს გამართავს.
საინფორმაციო შეხვედრის პირველ ნაწილში მოისმენთ ტექნოლოგიების სკოლის პროგრამების მიმოხილვას და შეიტყობთ იმ შესაძლებლობების შესახებ, რომლებსაც სკოლა გთავაზობთ; გაეცნობით ინფორმაციას მომავალი პროფესიების შესახებ და გაიგებთ მეტს სასწავლო გარემოსა და სწავლების მეთოდებზე.
შეხვედრის მეორე ნაწილი კი პროგრამის ხელმძღვანელებსა და თქვენთვის საინტერესო პროგრამის წარმომადგენლებთან ერთად ზუმის სხვადასხვა ოთახში (Breakout Room) გაგრძელდება, სადაც შეძლებთ ამომწურავი პასუხები მიიღოთ თქვენს შეკითხვებზე.
მომავალ პროფესიაზე, პროგრამების სტრუქტურასა და სწავლების მეთოდოლოგიაზე გესაუბრებიან:

კომპიუტერული ინჟინერიის პროგრამის ხელმძღვანელი, ილიას სახელმწიფო უნივერსიტეტის ვიცე-რექტორი, პროფ. ნანა დიხამინჯია;
კომპიუტერული მეცნიერებების პროგრამის ხელმძღვანელი, ილიას სახელმწიფო უნივერსიტეტის პროფესორი ერეკლე მაღრაძე;
სამოქალაქო ინჟინერიის პროგრამისა და ტექნოლოგიების სკოლის ხელმძღვანელი მაიკლ სონდერსი;
ელექტრული და ელექტრონული ინჟინერის პროგრამის ხელმძღვანელი, ილიას სახელმწიფო უნივერსიტეტის პროფესორი გოგა ვეშაპიძე;
მათემატიკის პროგრამის ხელმძღვანელი, ილიას სახელმწიფო უნივერსიტეტის პროფესორი მერაბ სვანაძე;
არქიტექტურის პროგრამის ხელმძღვანელი, ილიას სახელმწიფო უნივერსიტეტის პროფესორი ია კუპატაძე;
ილიას სახელმწიფო უნივერსიტეტის ბიზნესის ტექნოლოგიისა და განათლების ფაკულტეტის ხარისხის უზრუნველყოფის სამსახურის უფროსი ვახტანგ ბალავაძე.

შემოაღე ილიაუნის ტექნოლოგიების სკოლის კარი, გაიარე რეგისტრაცია ბმულზე: https://bit.ly/34lUnnS
ტექნოლოგიების სკოლა შემოგთავაზებთ 7-კვირიან შეხვედრებს, რომლის ფარგლებშიც

შეხვდებით პროგრამის პარტნიორებსა და მომავალ დამსაქმებლებს;
მიიღებთ ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით ტექნოლოგიების სკოლის პროფესორებს;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტის რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული როლი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე :https://bit.ly/3hvel4V
სამუშაო ენები: ქართული; ინგლისური
დრო: 23 იანვარი, 14:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

ტექნოლოგიების სკოლის საორიენტაციო პროგრამა აბიტურიენტებისთვის
2021-01-23 22:25
ილიას სახელმწიფო უნივერსიტეტის ტექნოლოგიის სკოლა იანვარსა და თებერვაში ტექნოლოგიებით დაინტერესებულ აბიტურიენტებს დისტანციურ ფორმატში გთავაზობთ 8-კვირიან საორიენტაციო პროგრამას.
თქვენ გექნებათ შესაძლებლობა:

დაესწროთ ტექნოლოგიის სკოლის პროგრამების შესახებ საინფორმაციო შეხვედრებს –გაიცნოთ მომავალი ლექტორები და პროფესორები, საუნივერსიტეტო რესურსები და ლაბორატორიები, სწავლების მეთოდოლოგია, პროგრამების სტრუქტურა და პრაქტიკული კომპონენტები;
შეხვდეთ პროგრამების პარტნიორებსა და მომავალ დამსაქმებლებს; გაეცნოთ დასაქმების შესაძლებლობებს;
მიიღოთ ინფორმაცია საერთაშორისო თანამშრომლობისა და გაცვლითი პროგრამების შესახებ;
მიიღოთ ინფორმაცია სასწავლო სტიპენდიების, გრანტებისა და დაფინანსების მოპოვების შესაძლებლობების შესახებ;
პროგრამების შესახებ დაუსვათ შეკითხვები სტუდენტებსა და კურსდამთავრებულებს.

საორიენტაციო პროგრამის განრიგი

დასახელება
დღე
დრო

Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები
23 იანვარი
14:00

ტექნოლოგიების სკოლის საორიენტაციო შეხვედრა ელექტრული და კომპიუტერული ინჟინერიის შესახებ
30 იანვარი
20:00

კომპიუტერული და ელექტრული ინჟინერიის დასაქმების პერსპექტივები
6თებერვალი
21:00

ტექნოლოგიების სკოლის საორიენტაციო პროგრამა აბიტურიენტებისთვის: შეხვედრა სამოქალაქო ინჟინერიის პროგრამის დამსაქმებელთან
6თებერვალი
14:00

სასწავლო ლაბორატორიები და სტუდენტური სივრცეები
6 მარტი
14:00

პრაქტიკული კომპონენტი პროგრამებში
20 მარტი
14:00

ტექნოლოგიების სკოლის წარმატებული სტუდენტები
27 მარტი
14:00

სტუდენტური ცხოვრება ილიას სახელმწიფო უნივერსიტეტში
3 აპრილი
14:00

შემაჯამებელი შეხვედრა
10 აპრილი
14:00

საორიენტაციო პროგრამის შეხვედრებზე დასასწრებად დარეგისტრირდით ბმულზე: http://bit.ly/3qktdWO
სამუშაო ენები: ქართული, ინგლისური
საორიენტაციო პროგრამის განრიგი ხელმისაწვდომია ბმულზე:https://bit.ly/3nzoFdA

სანდრო ასათიანის ღია ლექცია: ჩეთბოტების შექმნის ისტორია
2021-01-25 19:00
25 იანვარს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში პირველ ღია ლექციას გამართავს ილიაუნის კიბერლაბორატორია უნილაბის დირექტორი სანდრო ასათიანი.
ლექციის თემა: ჩეთბოტების შექმნის ისტორია
მომხსენებელი განიხილავს ჩეთბოტების გზას მათი დაარსებიდან დღემდე. როგორი იყო ჩეთბოტის შექმნის პირველი მცდელობა, ვინ იყვნენ ის ადამიანები, რომლებმაც პირველად დაიწყეს „მოსაუბრე მანქანაზე” მუშაობა, რა დანიშნულებით იყენებდნენ ჩეთბოტებს.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებენ ანიმა ჩეთბოტიქსის ნარატივდიზაინის მიმართულების ხელმძღვანელი მარიამ გოჩიაშვილი და ნარატივდიზაინერი ქეთი ბელქანია.
ვორკშოპის თემა: როგორ ვიმუშაოთ ჩეთბოტზე?
დრო: 25 იანვარი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს: https://bit.ly/38xWS7U
ჰაკათონის შესახებ ვრცლად: shorturl.at/akT68
2021 წელი

სან დიეგოს სახელმწიფო უნივერსიტეტის კალიფორნიის კამპუსის სემინარი პარტნიორი უნივერსიტეტების აკადემიური პერსონალისა და სტუდენტებისთვის
2021-01-27 13:24
სან დიეგოს სახელმწიფო უნივერსიტეტის კალიფორნიის კამპუსი საქართველოში აშშ-ის საელჩოს ფინანსური მხარდაჭერით პარტნიორი სახელმწიფო უნივერსიტეტების აკადემიური პერსონალისა და სტუდენტებისთვის განაგრძობს სემინარების ციკლს, რომლის მორიგი სესიები გაიმართება 27-29 იანვარს, 20:00-22:00 საათზე.
სემინარზე პარტნიორი სახელმწიფო უნივერსიტეტების სტუდენტები გაეცნობიან სან-დიეგოს სახელმწიფო უნივერსიტეტის საბუნებისმეტყველო, საინჟინრო და განათლების მეცნიერებების სამაგისტრო და სადოქტორო პროგრამებს .
STEM-ის დარგებში (მეცნიერება, ტექნოლოგიები, ინჟინერია, მათემატიკა) კვლევისა და სამაგისტრო და სადოქტორო განათლების ხელშეწყობა საქართველოში სახელმწიფო დეპარტამენტის გრანტი
27-29 იანვარი, 2021, 20:00 – 22:20 p.m. (GST GMT+4)
27 იანვარი:
მინი-კურსი IIIA — სან დიეგოს უნივერსიტეტის სადოქტორო პროგრამა STEM-ში — მეცნიერება
Zoom
რეგისტრაციის ბმული:https://bit.ly/2NALhy3
შეხვედრის ID: 867 7300 3859
შესასვლელი კოდი: 992055
28 იანვარი:
მინი-კურსი IIIB — გამოთვლითი და საინჟინრო მეცნიერებები
Zoom
რეგისტრაციის ბმული: https://bit.ly/3oo1401
შეხვედრის ID: 861 6763 8255
შესასვლელი კოდი: 335871
29 იანვარი

მინი-კურსი IIIC— სან-დიეგოს უნივერსიტეტის (SDSU) განათლებისა და ჯანდაცვის სადოქტორო პროგრამები
Zoom
რეგისტრაციის ბმული :https://bit.ly/2Mj9Fnk
შეხვედრის ID: 891 0745 1172
შესასვლელი კოდი: 008600

ვებინარები ადრეულ განათლებაზე – ადრეული განათლების კურიკულუმისა და მშობლების წიგნის პრეზენტაცია
2021-01-28 17:00
28 იანვარს, 17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „ვებინარები ადრეულ განათლებაზე“ პირველი შეხვედრა.
შეხვედრის მიზანია 2020 წელს საქართველოს განათლების, მეცნიერების, კულტურისა და სპორტის სამინისტროს სკოლამდელი განათლების სამმართველოს ორგანიზებით შემუშავებული წიგნების პრეზენტაცია. წიგნებზე მუშაობდნენ ბავშვის განვითარების ინსტიტუტის ადრეული განათლების სპეციალისტები.
შეხვედრის მონაწილეები:
საქართველოს განათლების, მეცნიერების, კულტურისა და სპორტის სამინისტროს სკოლამდელი განათლების სამმართველოს უფროსი თამარ თოლორაია
წიგნის „ᲐᲓᲠᲔᲣᲚᲘ ᲒᲐᲜᲐᲗᲚᲔᲑᲘᲡ ᲙᲣᲠᲘᲙᲣᲚᲣᲛᲘ ᲗᲐᲛᲐᲨᲘ – ᲡᲐᲮᲔᲚᲛᲫᲦᲕᲐᲜᲔᲚᲝ 2-ᲓᲐᲜ 5 ᲬᲚᲐᲛᲓᲔ ᲓᲐ ᲨᲔᲠᲔᲣᲚᲘ ᲐᲡᲐᲙᲝᲑᲠᲘᲕᲘ ᲯᲒᲣᲤᲔᲑᲘᲡᲗᲕᲘᲡ“ ავტორები: ხათუნა დოლიძე, თამარ ბაქრაძე, ნინო ჯიჯავაძე
წიგნის „ᲠᲩᲔᲕᲔᲑᲘ 6 ᲬᲚᲐᲛᲓᲔ ᲐᲡᲐᲙᲘᲡ ᲑᲐᲕᲨᲕᲔᲑᲘს ᲛᲨᲝᲑᲚᲔᲑᲡ“ ავტორები: ნინო ცინცაძე, ნათია კუხალეიშვილი, ლიკა ქურციკიძე
დრო: 28 იანვარი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

ტექნოლოგიების სკოლის საორიენტაციო შეხვედრა ელექტრული და კომპიუტერული ინჟინერიის შესახებ
2021-01-30 20:00
30 იანვარს, 20:00 საათზე, ილიას სახელმწიფო უნივერსიტეტის ტექნოლოგიების სკოლა დისტანციურ რეჟიმში ზუმის პლატფორმაზე გამართავს საინფორმაციო შეხვედრას ტექნოლოგიის სკოლის ელექტრული და კომპიუტერული ინჟინერიის საბაკალავრო პროგრამების შესახებ.
მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დაფინანსების მოპოვების, დასაქმებისა და სწავლის საზღვარგარეთ გაგრძელების შესაძლებლობებზე გესაუბრებიან:

ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, პროფესორი კომპიუტერული და ელექტრონული ინჟინერიის მიმართულებით, კომპიუტერული ინჟინერიის პროგრამის ხელმძღვანელი;
გოგა ვეშაპიძე, ილიას სახელმწიფო უნივერსიტეტის პროფესორი ექსპერიმენტული ფიზიკის მიმართულებით, ელექტრული ინჟინერიის პროგრამის ხელმძღვანელი;
ერეკლე მაღრაძე, ილიას სახელმწიფო უნივერსიტეტის პროფესორი კომპიუტერული მეცნიერების მიმართულებით, კომპანია MaxinAI-ის ინჟინერიის მიმართულების დირექტორი;
მიხეილ წიკლაური, Apple-ის ალგორითმების წამყვანი მეცნიერი;
გივი ბერიძე, Edison Tech Solutions დამფუძნებელი;
ნეგარ ვაჰიდი, ტექნოლოგიების სკოლის კომპიუტერული ინჟინერიის პროგრამის სტუდენტი
მარიამ გაგუა, ილიას სახელმწიფო უნივერსიტეტის კურსდამთავრებული;
მარიამ გიგაური, ილიას სახელმწიფო უნივერსიტეტი სტუდენტი.

გექნებათ შესაძლებლობა, დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები.
გელოდებით ყველას, ვინც დაინტერესებული ხართ ელექტრული და კომპიუტერული ინჟინერიის მიმართულებით განათლების მიღებით, მთელი საქართველოდან 30 იანვარს, 20:00 საათზე, ფეისბუქლაივში.
დაინტერესებულ აბიტურიენტებს, მშობლებს, მასწავლებლებს შეგიძლიათ გაიაროთ რეგისტრაცია ბმულზე – https://cutt.ly/pjMX0ZX
დრო: 30 იანვარი, 20:00 საათი
ადგილი: Zoom-ი (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)
2021 წელი

მარიამ გოჩიაშვილის ღია ლექცია: როგორ იქმნება ჩათბოტი?
2021-02-01 19:00
1-ლ თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მეორე ღია ლექციას ჩაატარებს ილიაუნის ჩეთბოტის „უნა“ ადმინისტრატორი, ნარატივდიზაინერი მარიამ გოჩიაშვილი.
ლექციის თემა: როგორ იქმნება ჩათბოტი?
მომხსენებელი ისაუბრებს ნარატივდიზაინზე, როგორც უახლეს პროფესიაზე, საიდან მომდინარეობს, რა კავშირები აქვს სხვა სპეციალობებთან, რისი ცოდნა სჭირდება ადამიანს, რომ გახდეს ნარატივდიზაინერი, რა პერსპექტივები აქვს ამ პროფესიას და როგორ მუშაობს ნარატივდიზაინერი ჩეთბოტის შექმნაზე.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებენ ტრენერები მარიამ გოჩიაშვილი და ქეთია ბელქანია.
ვორკშოპის თემა: როგორ ავაწყოთ ჩეთბოტი „ანიმას” პლატფორმაზე?
დრო: 1-ლი თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად: shorturl.at/akT68

მოკლევადიანი პროგნოზირება ელექტროენერგეტიკაში
2021-02-03 17:00
3 თებერვალს, 17:00-19:00 საათზე,- ჩატარდება ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტის მორიგი ინტერდისციპლინური ვებინარი, რომელიც დაეთმობა მოკლევადიანი პროგნოზირებისა და დაგეგმვის ამოცანებს ელექტროენერგეტიკაში.
საქართველოში ენერგეტიკული ბირჟის ამოქმედებასთან ერთად სულ უფრო აქტუალური ხდება ელექტროენერგიის მოთხოვნილების, ასევე გენერაციის შესაძლებლობებისა და ფასების საათობრივი პროგნოზირება. საჭირო ხდება შესაბამისი მეთოდური უზრუნველყოფისა და ინფორმაციული სისტემების განვითარება და დანერგვა, რაზეც დიდად იქნება დამოკიდებული ბირჟაზე მოვაჭრეთა და საბოლოოდ ბირჟის წარმატება. ვებინარზე მიმოვიხილავთ ენერგეტიკულ ბირჟის მონაწილეების წინაშე მდგარ პროგნოზირებისა და დაგეგმვის ამოცანებს, შესაბამის გამოწვევებს და მათი გადაჭრის შესაძლო გზებს მონაცემთა დამუშავების თანამედროვე მეთოდებით.

შესავალი
5 წთ

ირაკლი გალდავა, ენერგეტიკული ბირჟის დირექტორის მოადგილე
25 წთ

დაგეგმვისა და პროგნოზირების ამოცანები ელექტროენერგიის ბაზარზე

ზვიად გაჩეჩილაძე, სემეკის ელექტროენერგეტიკული დეპარტამენტის უფროსის მოადგილე
15 წთ

აღრიცხვასთან დაკავშირებული მოთხოვნები და დატვირთვის სახასიათო გრაფიკები ელექტროენერგიის საათობრივ ვაჭრობაში

გურამ მირინაშვილი, სახელმწიფო ელექტროსისტემის

ელექტროენერგიის დაბალანსების სამსახურის კოორდინატორი
15 წთ

კლიმატური ფაქტორების გათვალისწინება ენერგოსისტემის დატვირთვის პროგნოზირებისას

ერეკლე მაღრაძე, ილიაუნის ასოცირებული პროფესორი, ილიაუნის გამოთვლითი ცენტრის ხელმძღვანელი .
30 წთ

ხელოვნური ინტელექტის სისტემების გამოყენება მოკლევადიანი პროგნოზირებისთვის

თბილისის ელექტროენერგიის მოთხოვნილების საათობრივი პროგნოზირება

ბულგარეთის ელექტროენერგეტიკულ ბირჟაზე ფასების პროგოზირება

დისკუსია
30 წთ

მომხსენებლების შესახებ

ვებინარზე შემოგვიერთდით შემდეგი ბმულით: https://us02web.zoom.us/j/87475949570
ირაკლი გალდავა
ირაკლი გალდავას აქვს 10-წლიანი სამუშაო გამოცდილება ენერგეტიკის სექტორში. ირაკლი ფლობს ეკონომიკის საერთაშორისო სკოლის (ISET) ეკონომიკის (ენერგოეკონომიკის მიმართულება) მაგისტრის ხარისხს. მისი კარიერა ენერგეტიკის სექტორში დაიწყო ISET-ის კვლევით ინსტიტუტში 2011 წელს, სადაც ის მუშაობს მკვლევრად ენერგეტიკის საკითხებში. საქართველოს ენერგეტიკისა და წყალმომარაგების მარეგულირებელ ეროვნულ კომისიაში გატარებული 6 წლამდე პერიოდის შემდეგ ირაკლი შეუერთდა საქართველოს ენერგეტიკულ ბირჟას. პრაქტიკული საქმიანობის გარდა, ირაკლი ატარებდა ლექციებსა და ტრენინგებს სხვადასხვა მიმართულებით, როგორიცაა: ეკონომეტრიკა, ხარჯსარგებლიანობის ანალიზი, პროგნოზირება ენერგეტიკის სექტორში და ა.შ. ის არის ავტორი სახელმძღვანელოებისა და სტატიების ენერგეტიკის დარგში, ამავდროულად ჩართულია სხვადასხვა ენერგეტიკულ პროექტში, როგორც დარგის ექსპერტი. უწევდა რა ენერგეტიკის სექტორის, მათ შორის ენერგეტიკული ბაზრების, შეფასება სხვადასხვა კუთხით, ირაკლიმ შეიძინა გამოცდილება და მრავალმხრივი ცოდნა როგორც ელექტროენერგეტიკის, ასევე ბუნებრივი გაზისა და ეკონომიკის სხვა სექტორების შესახებ.
ზვიად გაჩეჩილაძე ,
ზვიად გაჩეჩილაძე, სემეკის ელექტროენერგეტიკის დეპარტამენტის უფროსის პირველი მოადგილე, საქართველოს ტექნიკური უნივერსიტეტის ასოცირებული პროფესორი. აქვს ენერგეტიკის სექტორში მუშაობის 18-წლიანი გამოცდილება. მუშაობდა საქართველოს სახელმწიფო ელექტროსისტემაში, გაზოტურბინულ თბოელექტროსადგურზე, ეკონომიკის სამინისტროსა და USAID-ის პროექტებში ენერგეტიკული ბაზრებისა და გადამცემი ქსელის განვითარების მრჩევლად. ზვიად გაჩეჩილაძე არის ენერგეტიკული გაერთიანების ელექტროენერგეტიკის სამუშაო ჯგუფის ვიცე-თავმჯდომარე და ენერგეტიკის მარეგულირებელთა რეგიონული ასოციაციის (ERRA) ენერგეტიკული ბაზრებისა და ეკონომიკური რეგულირების კომიტეტის თავმჯდომარე.
გურამ მირიანაშვილი
გურამ მირიანაშვილი საქართველოს ელექტროსისტემაში ჰიდროლოგიისა და წყალსაცავების გზამკვლევი პროექტის კოორდინატორია. იგი არის საქართველოს ტექნიკური უნივერსიტეტის ენერგეტიკისა და ელექტროინჟინერიის ფაკულტეტის დოქტორანტი. ამავე უნივერსიტეტში კითხულობს ლექციებს მონაცემთა შეგროვებასა და დისპეჩერულ მართვაში.
ერეკლე მაღრაძე
ერეკლე მაღრაძემ 2015 წელს მიიღო დოქტორის ხარისხი გიოტინგენის უნივერსიტეტის ATLAS ექსპერიმენტის (CERN, LHC) ჯგუფის ფარგლებში ფიზიკის მიმართულებით, ხელოვნური ინტელექტის საშუალებით დიდი გამოთვლითი ინფრასტრუქტურის მართვის ავტომატიზაციის განხრით. ეს გამოთვლითი სისტემები გამოიყენება ნაწილაკთა ფიზიკის ექსპერიმენტული მონაცემების ანალიზისთვის. ავტომატიზაცია დაფუძნებული იყო მონიტორინგის ინფორმაციის დროითი მწკრივების სახით წარმოდგენაზე, ანალიზსა და მოდელირებაზე ხელოვნური ნეირონული ქსელებისა და არამკაფიო სიმრავლეების თეორიის საფუძველზე. 2018 წლამდე ერეკლე მუშაობდა გერმანიაში მეცნიერ-მკვლევრად ხელოვნური ინტელექტის მიმართულებით, ხოლო შემდეგ დიდი მონაცემების (big data) ანალიტიკისა და გამოთვლითი პროცესების ავტომატიზაციის მიმართულებით. 2018 წლიდან ილიაუნის ასოცირებული პროფესორია. მისი ხელმძღვანელობით მომზადდა კომპიუტერული მეცნიერებების ახალი საბაკალავრო პროგრამა, ასევე ამოქმედდა საქართველოში პირველი საუნივერსიტეტო გამოთვლითი ცენტრი. იგი მუშაობს დროითი მწკრივების მოდელირების მიმართულებით ენერგეტიკის განხრით, ასევე ამუშავებს ბუნებრივი ენის მოდელს ქართული ენისთვის.

ვებინარები ადრეულ განათლებაზე მეორე შეხვედრა
2021-02-04 17:00
4 თებერვალს,17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით, გაიმართება ციკლის „ვებინარები ადრეულ განათლებაზე“ მეორე შეხვედრა.
შეხვედრის თემა: „ᲐᲓᲠᲔᲣᲚᲘ ᲒᲐᲜᲐᲗᲚᲔᲑᲘᲡ ᲙᲣᲠᲘᲙᲣᲚᲣᲛᲘ ᲗᲐᲛᲐᲨᲘ
ᲡᲐᲮᲔᲚᲛᲫᲦᲕᲐᲜᲔᲚᲝ 2-ᲓᲐᲜ 5 ᲬᲚᲐᲛᲓᲔ ᲓᲐ ᲨᲔᲠᲔᲣᲚᲘ ᲐᲡᲐᲙᲝᲑᲠᲘᲕᲘ ᲯᲒᲣᲤᲔᲑᲘᲡᲗᲕᲘᲡ“
შეხვედრის მონაწილეები: ხათუნა დოლიძე, თამარ ბაქრაძე, ნინო ჯიჯავაძე
დრო: 4 თებერვალი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

პითონის კურსი მოსწავლეებისთვის
2021-02-06 14:00
ილიას სახელმწიფო უნივერსიტეტის ტექნოლოგიის სკოლასთან არსებული Google დეველოპერების სტუდენტური კლუბი აცხადებს მოსწავლეების მიღებას სრულად დაფინანსებულ პითონის პროგრამულ კურსზე.
დღეს პითონი ერთ-ერთი ყველაზე ხშირად გამოყენებადი პროგრამული ენაა, რომლის საშუალებითაც შეგვიძლია გადავამუშაოთ მონაცემები და შევქმნათ სხვდასხვა აპლიკაცია.
Კურსის მიზანია მოსწავლეებმა პითონზე ისწავლონ პროგრამირების საწყისები.
ვისთვის არის განკუთვნილი კურსი?
კურსი განკუთვნილია 15-დან 18 წლამდე სკოლის მოსწავლეებისთვის მთელი საქართველოდან, რომლებსაც სურთ შეისწავლონ პროგრამირების საფუძვლები და 2021 წლის 29 იანვრის ჩათვლით გამოგვიგზავნიან შევსებულ ელექტრონულ სააპლიკაციო ფორმას.
როგორ დავრეგისტრირდე კურსზე?

სააპლიკაციო ფორმა ხელმისაწვდომია ბმულზე: https://bit.ly/3nN3apz
აპლიკაციის შევსების ბოლო ვადა: 29 იანვარი, 18:00 საათი

მონაწილეები შეირჩევიან აპლიკაციის განხილვის საფუძველზე.
ფორმატი
კურსი ჩატარდება დისტანციურად, პლატფორმა ზუმის გამოყენებით.
კურსი მოიცავს 12 გაკვეთილს.
სამუშაო ენა: ინგლისური
როდის დაიწყება კურსი?
კურსის პირველი შეხვედრა გაიმართება 6 თებერვალს, 14:00 საათზე. შეხვედრის ბმულს გავუგზავნით შერჩეულ მონაწილეებს.
დრო: 6 თებერვალი, 14:00 საათი
ფორმატი: დისტანციური, პლატფორმა ზუმი
სამუშაო ენა: ინგლისური

ტექნოლოგიების სკოლის საორიენტაციო პროგრამა აბიტურიენტებისთვის: შეხვედრა სამოქალაქო ინჟინერიის პროგრამის დამსაქმებელთან
2021-02-06 14:00
ილიას სახელმწიფო უნივერსიტეტის ტექნოლოგიების სკოლა განაგრძობს საორიენტაციო შეხვედრებს აბიტურიენტებისთვის.
6 თებერვალს, 14:00 საათზე, გაიმართება შეხვედრა ტექნოლოგიების სკოლის სამოქალაქო ინჟინერიის პროგრამების დამსაქმებელთან.
შეხვედრის პირველ ნახევარში თქვენ მიიღებთ ინფორმაციას პროგრამების დასაქმების სფეროების შესახებ, გაიცნობთ სფეროს დამსაქმებლებს და გაეცნობით ინფორმაციას ტექნოლოგიების სკოლისა და სხვადასხვა ორგანიზაციის თანამშრომლობის შესახებ.
მეორე ნაწილი კი პროგრამის ხელმძღვანელებსა და დამსაქმებლებთან ერთად კითხვა-პასუხის რეჟიმში გაგრძელდება, თქვენთვის საინტერესო ყველა შეკითხვაზე ამომწურავ პასუხს მიიღებთ.
დასაქმების პერპექტივების, პროგრამის სხვადასხვა ორგანიზაციასთან თანამშრომლობისა და შესაძლებლობების შესახებ გესაუბრებიან:

მაიკლ სანდერსი, სამოქალაქო ინჟინერიის პროგრამისა და ტექნოლოგიების სკოლის ხელმძღვანელი;
ვახტანგ ბალავაძე, ილიას სახელმწიფო უნივერსიტეტის ბიზნესის ტექნოლოგიისა და განათლების ფაკულტეტის ხარისხის უზრუნველყოფის სამსახურის უფროსი;
დავით ჭელიშვილი,კომპანია Domson’s Engineering&Construction-ის საინჟინრო დეპარტამენტის ხელმძღვანელი და მთავარი საოპერაციო ინჟინერი.
პაატა ტრაპაიძე- კომპანია Caucasus Road Project Ltd.- ის დამფუძნებელი და მმართველი
ვლადიმერ შონია – კომპანია Saunders Group Ltd მმართველი დირექტორი
ლაშა ფორჩხიძე- კომპანია კუბიკონის ტექნიკური ოპერაციების მენეჯერი

გაიცანით პროგრამის პარტნიორები და მომავალი დამსაქმებლები, გაიარეთ რეგისტრაცია ბმულზე: shorturl.at/hjoC8
ტექნოლოგიების სკოლა გთავაზობთ 7-კვირიან შეხვედრებს, რომლებზეც

შეხვდებით პროგრამის პარტნიორებსა და მომავალ დამსაქმებლებს;
გაეცნობით ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტის რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული ადგილი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე – https://bit.ly/36joixQ
საორიენტაციო შეხვედრების ციკლის პირველი Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები იხ. ბმულზე – https://bit.ly/2NETFwy
დრო: 6 თებერვალი, 14:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

კომპიუტერული და ელექტრული ინჟინერიის დასაქმების პერსპექტივები
2021-02-06 21:00
ილიას სახელმწიფო უნივერსიტეტის ტექნოლოგიების სკოლა განაგრძობს საორიენტაციო შეხვედრებს აბიტურიენტებისთვის.
6 თებერვალს, 21:00 საათზე, ტექნოლოგიების სკოლა შეგახვედრებთ საერთაშორისო მაღალტექნოლოგიურ კომპანიებში დასაქმებულ ქართველ ინჟინრებსა და მეცნიერებთან.
შეხვედრაზე მიიღებთ ინფორმაციას პროგრამების დასაქმების სფეროების შესახებ, გაიცნობთ კომპიუტერული და ელექტრული ინჟინერიის მიმართულებით დასაქმებულ წარმატებულ ქართველ ინჟინრებსა და მეცნიერებს და მოისმენთ მათი მიმდინარე პროექტების შესახებ.
დასაქმების პერპექტივებსა და ინჟინერიაში კარიერული განვითარების შესაძლებლობების შესახებ გესაუბრებიან:

ნანა დიხამინჯია, ილიას სახელმწიფო უნივერსიტეტის რექტორის მოადგილე

ინოვაციების მიმართულებით, პროფესორი კომპიუტერული და ელექტრონული ინჟინერიის მიმართულებით, კომპიუტერული ინჟინერიის პროგრამის ხელმძღვანელი;

დავით ნოზაძე, Cisco-ს უფროსი ინჟინერი;
ზურაბ კიღურაძე, მისურის მეცნიერებათა და ტექნოლოგიების უნივერსიტეტის ელექტრომაგნიტური თავსებადობის ლაბორატორიის მკვლევარი;
თამარ მახარაშვილი, Google-ის აპარატული უზრუნველყოფის ინჟინერი;
გიორგი მაღლაკელიძე, Cisco-ს ინჟინერი.

გაიცანი პროგრამის პარტნიორები და მომავალი დამსაქმებლები, გაიარეთ რეგისტრაცია ბმულზე: shorturl.at/bovKQ
ტექნოლოგიების სკოლა შემოგთავაზებთ 7-კვირიან შეხვედრებს, რომლებზეც

შეხვდებით პროგრამის პარტნიორებსა და მომავალ დამსაქმებლებს;
გაეცნობით ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტში არსებულ რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც ჩვენი სწავლების პროცესში განსაკუთრებული როლი ენიჭება;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე – https://bit.ly/36joixQ
საორიენტაციო შეხვედრების ციკლის პირველი Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები იხ. ბმულზე – https://bit.ly/2NETFwy
დრო: 6 თებერვალი, 21:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

დათო სამნიაშვილის ღია ლექცია: ლიტერატურა და ჩეთბოტები
2021-02-08 19:00
8 თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მესამე ღია ლექციას გამართავს მწერალი დათო სამნიაშვილი.
ლექციის თემა: ლიტერატურა და ჩეთბოტები
ჩეთბოტებს ხშირად ინტერაქციულ წიგნებადაც მოიხსენიებენ. კავშირი ლიტერატურასა და ჩეთბოტს შორის ნამდვილად დიდია. როგორ იწერება დიალოგი, როგორ იქმნება პერსონაჟი, როგორ იქმნება თანმიმდევრული ტექსტი – ამ ყველაფრის შესახებ მწერლის პერსპექტივებიდან დათო სამნიაშვილი ისაუბრებს.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებს ანიმა ჩეთბოტიქსის მიმართულების ხელმძღვანელი მარიამ გოჩიაშვილი.
ვორკშოპის თემა: რა სირთულეებია პლატფორმაზე მუშაობისას?
დრო: 8 თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად:shorturl.at/akT68

სტაჟირების პროგრამა ილიაუნის კიბერლაბორატორია უნილაბში
2021-02-09 15:57
ილიაუნის ინოვაციური ტექნოლოგიების კიბერლაბორატორია UniLab-ი იწყებს სტაჟირებაზე მიღებას. თუ გაინტერესებს დიზაინი, python, wordpress, PHP, Front-End ან ციფრული კომუნიკაცია, გარკვეული ცოდნა გაქვს ამ მიმართულებით, მაგრამ გაკლია პრაქტიკული გამოცდილება, მაშინ ახალ რეალობაში გადმონაცვლების დროა.
UniLab-ი გთავაზობს ჩაერთო ჩვენი სტაჟირების პროგრამაში და შეერკინო ახალ თავბრუდამხვევ დავალებებს. ჩვენთან საშუალება გექნება იმუშაო რეალურ პროექტებზე, მიიღო პრაქტიკული გამოცდილება და შექმნა საკუთარი პორტფოლიო, რომელიც დასაქმებაში დაგეხმარება.
როგორ მივიღო მონაწილეობა სტაჟირების პროგრამაში?
პროექტში მონაწილეობისთვის საჭიროა 16/02/2021 23:55 საათის ჩათვლით სააპლიკაციო ფორმის შევსება და ფორმაში მოცემული სატესტო დავალების შესრულება. დავალების წარმატებით შესრულების შემდეგ გაიმართება გასაუბრება. შერჩეული კანდიდატები 4 თვის განმავლობაში მენტორებთან ერთად იმუშავებენ რეალურ პროექტებზე.
აირჩიე შენთვის სასურველი მიმართულება და შეავსე სააპლიკაციო ფორმა:

გრაფიკული დიზაინი
ციფრული კომუნიკაციები
Python
WordPress
PHP
Front End
ნარატივ დიზაინი

ვისთვის არის განკუთვნილი სტაჟირების პროგრამა?

მათთვის, ვისაც უკვე აქვს საბაზისო ცოდნა სასურველი მიმართულებით, მაგრამ აკლია პრაქტიკული გამოცდილება. მნიშვნელობა არ აქვს, ადამიანმა თავად მიიღო ეს ცოდნა ინტერნეტის საშუალებით, თუ რომელიმე კურსი გაიარა, მთავარია, მას ჰქონდეს საბაზისო ცოდნა და განვითარების სურვილი.
დღეს დამსაქმებელი ნებისმიერ პოზიციაზე ითხოვს სამუშაო გამოცდილებას. ბევრი ადამიანი კი, იმის გამო, რომ აქვს გარკვეული ცოდნა, მაგრამ არ აქვს შესაბამისი გამოცდილება, ანუ არ უმუშავია რეალურ პროექტებზე, სამსახურს ვერ პოულობს. UniLab-ის პროგრამა სწორედ ასეთებისთვისაა. 4 თვის განმავლობაში თქვენ შექმნით საკუთარ პორტფოლიოს იმ პროექტებით, რომლებზეც რეალურად მოგიწევთ მუშაობა.

შესაბამისად:

თუ ადამიანს არ აქვს ცოდნა, მან უნდა გაიაროს შესაბამისი სასწავლო კურსი ან თვითგანათლებით მიიღოს შესაბამისი ცოდნა;
თუ ადამიანს აქვს საბაზისო ცოდნა, მაგრამ არ აქვს გამოცდილება, ეს სტაჟირების პროგრამა მისთვის არის განკუთვნილი;
ხოლო თუ ადამიანს აქვს ცოდნა და გამოცდილება, მაშინ მას შეუძლია სამსახური იშოვოს და სტაჟირება აღარ სჭირდება.

როგორ მუშაობს სტაჟირების პროგრამა?

სტაჟირების პროგრამა უფასოა. დიდი კონკურენციის გამო პროგრამაში მონაწილეობის მსურველებს მოუწევთ საკონკურსო დავალების შესრულება, რომლის საფუძველზეც შეირჩევიან კანდიდატები;
სტანდარტული სამსახურისგან განსხვავებით, სტაჟიორებს 4 თვის განმავლობაში ცოდნისა და გამოცდილების გაღრმავებაში დაგეხმარებიან მიმართულების მენტორები. პროგრამის ფარგლებში ისინი სტაჟიორებს ნებისმიერ შეკითხვაზე უპასუხებენ.

2021 წელი

Live-საინფორმაციო შეხვედრა – სასკოლო აქტივობების კონკურსი „TECH-განმანათლებელი“
2021-02-12 16:00
12 თებერვალს, 16:00 საათზე, ილიას სახელმწიფო უნივერსიტეტი ახალ ტექნოლოგიებთან დაკავშირებული სასკოლო აქტივობების კონკურსის „TECH-განმანათლებელი“ Live-საინფორმაციო შეხვედრას გამართავს.
შეხვედრაზე პროექტში მონაწილეობით დაინტერესებულ სკოლის მასწავლებლებსა და ადმინისტრაციის თანამშრომლებს ექნებათ შესაძლებლობა ორგანიზატორებს დაუსვან შეკითხვები და მიიღონ პასუხები მონაწილეობასთან დაკავშირებულ ტექნიკურ საკითხებზე (აპლიკაციის შევსებასთან, შესარჩევი დავალების შესრულებასთან დაკავშირებით). ასევე ნაჩვენები იქნება შესარჩევი დავალების ნიმუშები.
Live-საინფორმაციო შეხვედრას ჩაატარებს კონკურსის საორგანიზაციო ჯგუფის წევრი, ილიას სახელმწიფო უნივერსიტეტის ასოცირებული პროფესორი სანდრო ასათიანი.
საინფორმაციო შეხვედრა გაიმართება პლატფორმა ზუმის საშუალებით და მისი ტრანსლირება მოხდება ილიას სახელმწიფო უნივერსიტეტის ფეისბუქის გვერდზე.
შეხვედრაზე დასასწრებად უნდა შეავსოთ ონლაინ სარეგისტრაციო ფორმა არა უგვიანეს 12 თებერვლის 12:00 საათისა.
Live-საინფორმაციო შეხვედრაზე რეგისტრაციისთვის მიჰყევით ბმულს: https://bit.ly/3p7pKu3
რეგისტრირებულ მონაწილეებს ელექტრონულ ფოსტაზე გავუგზავნით შეხვედრის ბმულს.
კონკურსის შესახებ ვრცელი ინფორმაცია ხელმისაწვდომია ბმულზე: https://bit.ly/3bNFvmV

ზურა ჯიშკარიანის ღია ლექცია: ანიმა ჩეთბოტიქსის მიერ შექმნილი ჩეთბოტები
2021-02-15 19:00
15 თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მეოთხე ღია ლექციას გამართავს ანიმა ჩეთბოტიქსის დამფუძნებელი ზურა ჯიშკარიანი.
მომხსენებელი ისაუბრებს „ანიმა ჩეთბოტიქსზე“, პირველ კომპანიაზე, რომელმაც დაიწყო ჩეთბოტების „წარმოება“ და არაერთი პროექტი განახორციელა როგორც ბიზნესის, ისე საჯარო სექტორებისა და ხელოვნებისთვისაც კი. ასევე ამ პროექტების შექმნის პროცესზე, გამოწვევებზე, რომლებიც დგება ამ მიმართულებით და მათი გადაჭრის გზებზე.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებს ანიმა ჩეთბოტიქსის მიმართულების ხელმძღვანელი მარიამ გოჩიაშვილი.
ვორკშოპის თემა: როგორ შევქმნათ ტექნიკურად გამართული ჩეთბოტი
დრო: 15 თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად: shorturl.at/akT68

ილიაუნი ახალგაზრდული ტექნოლოგიური კლუბების ქსელის პრეზენტაციას გამართავს
2021-02-18 12:00
18 თებერვალს, 12:00 საათზე, ილიას სახელმწიფო უნივერსიტეტის ტექნოლოგიების სკოლის საგანმანათლებლო კორპუსში გაიმართება პროექტის „ახალგაზრდული ტექნოლოგიური კლუბების ქსელის“ პრეზენტაცია.
პროექტს განახორციელებს ილიას სახელმწიფო უნივერსიტეტი პარტნიორ ორგანიზაციებთან ერთად „ევროკავშირი საქართველოსთვის“ დაფინანსებითა და მხარდაჭერით.
პრეზენტაციას გახსნიან ილიას სახელმწიფო უნივერსიტეტის რექტორი, პროფ. გიგა ზედანია, საქართველოში ევროკავშირის წარმომადგენლობის პროგრამის ოფიცერი ნიკა (ნინო) ყოჩიაშვილი და საქართველოს ინოვაციებისა და ტექნოლოგიების სააგენტოს თავმჯდომარე ავთანდილ კასრაძე. მონაწილეობას მიიღებს საქართველოს განათლების, მეცნიერების, კულტურისა და სპორტის სამინისტროც.
პროექტის შესახებ პრეზენტაციას წარადგენს ილიას სახელმწიფო უნივერსიტეტის ვიცე-რექტორი და ახალგაზრდული ტექნოლოგიური კლუბების ქსელის მენეჯერი ნანა დიხამინჯია პარტნიორი ორგანიზაციების – საქართველოს ICT კლასტერისა და ინოვაციური განათლების ფონდის – წარმომადგენლებთან ერთად.
პროექტის მოკლე აღწერა
პროექტი ხორციელდება ილიას სახელმწიფო უნივერსიტეტის, საქართველოს ინოვაციებისა და ტექნოლოგიების სააგენტოს (GITA), ICT კლასტერისა და ინოვაციური განათლების ფონდის (IEF) თანამშრომლობით.
პროექტის მიმდინარეობისას, მომდევნო 3 წლის განმავლობაში, შეიქმნება კოდირებისა და ტექნიკური მეწარმეობის კლუბები საქართველოს რეგიონებში, სულ 100 სკოლასა და პროფესიულ საგანმანათლებლო დაწესებულებაში.
ღონისძიებაზე მოწვეულნი იქნებიან მედიასაშუალებები. ღონისძიების ტრანსლირება მოხდება ილიას სახელმწიფო უნივერსიტეტისა და პარტნიორების ფეისბუქგვერდებზე.

ვებინარები ადრეულ განათლებაზე: „თამაში და კომპეტენტური აღმზრდელი“
2021-02-18 13:16
18 თებერვალს, 17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „ვებინარები ადრეულ განათლებაზე“ მეოთხე შეხვედრა.
თემა: „თამაში და კომპეტენტური აღმზრდელი“
შეხვედრაზე ისაუბრებენ
ნინო ჯიჯავაძე – ილიას სახელმწიფო უნივერსიტეტის მოწვეული ლექტორი. საბავშვო ბაღის „მწვანე ალუბალი“ თანადამფუძნებელი. 2007 წლიდან ჩართულია ადრეული განათლების სფეროში, აქვს როგორც ბაღში პრაქტიკული მუშაობის გამოცდილება, ასევე სხვადასხვა საკანონმდებლო დოკუმენტის, კურიკულუმისა და მეთოდური სახელმძღვანელოს თანაავტორია. მისი ინტერესის სფეროა ადრეული განათლება და ვიზუალური ხელოვნება.
თამარ უჩანეიშვილი – ილიას სახელმწიფო უნივერსიტეტის მოწვეული ლექტორი ადრეული განათლების, კომუნიკაციის, ენისა და მეტყველების მიმართულებით. 15 წელზე მეტია მონაწილეობს ადრეული ინკლუზიური განათლების განვითარების პროცესში. თანავტორია წიგნისა „სასწავლო-სააღმზრდელო პროგრამა თბილისის საბავშვო ბაღებისთვის“. არის პროგრამა „7 პლიუსის“ ხელძღვანელი. მისი ინტერესის სფეროა თამაშის პროცესის შესწავლა ადრეულ ასაკში.
დრო: 18 თებერვალი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

ონლაინკონფერენცია „დაიწყე ცვლილება შენით“
2021-02-23 16:00 - 17:00
23 თებერვალს, 16:00 საათზე, USAID/საქართველოს ორგანიზებით გაიმართება ონლაინკონფერენცია „დაიწყე ცვლილება შენით“. კონფერენციის მიზანია სამოქალაქო ჩართულობის შესახებ ცნობიერების ამაღლება და ამ თემაზე საუკეთესო მაგალითების წარმოჩენა, მათი ფართო საზოგადოებისთვის გაცნობა.
სტუმრები ისაუბრებენ ისეთ მნიშვნელოვან საკითხებზე, როგორებიც არის: სამოქალაქო აქტივიზმი, ახალგაზრდებში სამოქალაქო განათლების აუცილებლობა და მათი სოციალურ-პოლიტიკურ ცხოვრებაში მონაწილეობა.
თემები:

საქართველოში სამოქალაქო ჩართულობის ძირითადი მახასიათებლები;
რისი მოტანა შეუძლია სამოქალაქო ჩართულობას და როგორ შეუძლიათ ინდივიდუალურ მოქალაქეებს ქვეყნისთვის მნიშვნელოვანი, სასიკეთო ცვლილებების განხორციელება;
სამოქალაქო ჩართულობის/აქტივიზმის მაგალითები;
საგანმანათლებლო დაწესებულებების როლი სამოქალაქო ჩართულობის განვითარებაში;
პირადი პასუხისმგებლობა და ის როლი, რომელსაც მოქალაქეები ასრულებენ ქვეყნის განვითარებაში;
როგორ შეგვიძლია მოსახლეობის წახალისება ქვეყნის განვითარებაში მათი მონაწილეობისთვის.

მოდერატორი:
გიორგი ცხადაია, პოლიტიკურ მეცნიერებათა დოქტორი
სტუმრები:
გიორგი კეკელიძე, მწერალი, საქართველოს პარლამენტის ეროვნული ბიბლიოთეკის გენერალური დირექტორი
ბაკურ კვაშილავა, პოლიტიკურ მეცნიერებათა დოქტორი, საქართველოს საზოგადოებრივ საქმეთა ინსტიტუტის პროფესორი
კამილა მამადოვა, ჟურნალისტი, მარნეულის სათემო რადიოს დირექტორი
მარიამ ცერცვაძე, აქტივისტი, „დავეხმაროთ მოხუცებს~ და „მარტო დარჩენილი ცხოველებისთვის“ თანაორგანიზატორი
დრო: 23 თებერვალი, 16:00
კონფერენციის ბმული:
https://zoom.us/j/99898987413?pwd=[REDACTED]
FB ღონისძიების ბმული:
https://www.facebook.com/events/1814834395351301

„თამაშების შექმნის საწყისები“ – ონლაინკურსი უფროსკლასელებისთვის
2021-02-27 11:56
27 თებერვლიდან ფაბლაბ ილიაუნი საქართველოს ახალგაზრდა მეცნიერთა კლუბთან თანამშრომლობით უფროსკლასელი მოსწავლეებისათვის იწყებს უფასო კურსს „თამაშების შექმნის საწყისები“.

კურსის მონაწილეები იმუშავებენ Unreal Engine 4-ის ძრავაში, შეძლებენ მისი ვიზუალური სკრიპტინგის ინსტრუმენტების ათვისებას, შეისწავლიან ძრავასთან მუშაობის საბაზისო ფუნქციებს და პროგრამირების საწყისებს, ასევე შეისწავლიან თამაშების შექმნის პროცესის ეტაპებს თამაშების დაგეგმვიდან მათ გამოქვეყნებამდე.
► ვისთვის არის განკუთვნილი კურსი?
კურსი განკუთვნილია IX-XII კლასების მოტივირებული მოსწავლეებისთვის მთელი საქართველოდან, რომელთაც აინტერესებთ თამაშების შექმნის ინდუსტრია.
წინაპირობა: ლეპტოპი ან კომპიუტერი, რომლითაც შესაძლებელია ძრავის ეფექტურად გამოყენება. ტექნიკური მახასიათებლები იხილეთ აქ:

OS: Windows 7/8/10 64-bit or Mac OSX Sierra
CPU: Quad-core Intel or AMD processor. 2.5 GHz or faster
RAM: 8 GB
GPU: NVIDIA GeForce 470 GTX or AMD Radeon 6870 HD series card or higher
Video Card/DirectX Version: DirectX 11 or Directx 12 compatible graphics card
For storage purposes, fast SSDs are good

► როგორ გავხდე პროექტის მონაწილე?
პროექტში მონაწილეობის მისაღებად საჭიროა შეავსოთ მარტივი სააპლიკაციო ფორმა არა უგვიანეს 2021 წლის 21 თებერვლისა.
სააპლიკაციო ფორმა: https://forms.gle/j9hwRFy1Zkq3Vq5M9
ტრენინგების ჩატარების დრო:
შაბათი– 14:00 საათი
ოთხშაბათი–17:00 საათი
Სულ ჩატარდება 16 , თითო 1,5-2 საათის ხანგრძლივობის შეხვედრა.
კურსის ხელმძღვანელი: გიორგი შამუგია, საქართველოს ახალგაზრდა მეცნიერთა კლუბის პრეზიდენტი და თანადამფუძნებელი
შენიშვნები: კურსის ბოლოს სერტიფიკატის მისაღებად საჭიროა გაცდენილი ლექციების რაოდენობა არ აღემატებოდეს 20 %-ს.
შერჩეულ კანდიდატებს დავუკავშირდებით არა უგვიანეს 2021 წლის 25 თებერვლისა.
დამატებითი ინფორმაციისთვის დაუკავშირდით: fablabtraining@iliauni.edu.ge

ეროვნული ფესტივალი „Science on Stage“ – საინფორმაციო შეხვედრა
2021-02-27 19:00
27 თებერვალს, შაბათს, 19.00 საათზე, საბუნებისმეტყველო მეცნიერებებითა და ტექნოლოგიებით დაინტერესებულ ყველა მასწავლებელს ვიწვევთ „Science on Stage“-ის („მეცნიერება მთავარ როლში“) საინფორმაციო შეხვედრაზე.
დამსწრეთ გავაცნობთ სიახლეებს ეროვნული ფესტივალის შესახებ, რომელიც 19 ივნისს ილიას სახელმწიფო უნივერსიტეტში გაიმართება. ფესტივალის ორგანიზატორია საბუნებისმეტყველო განათლების კვლევითი ცენტრი SALiS – Science on Stage-ის ოფიციალური წარმომადგენელი საქართველოში.
შეხვედრა ჩატარდება ZOOM პლატფორმის საშუალებით.
შეხვედრის ბმული:
https://bit.ly/3usuL4i
Meeting ID: 876 9554 0735
Passcode: [REDACTED]
„Science on Stage“-ის შესახებ ინფორმაცია შეგიძლიათ მოიძიოთ:
https://salis.iliauni.edu.ge/science-on-stage-saqarthvelo/
https://www.science-on-stage.eu/

ტექნოლოგიების სკოლის საორიენტაციო შეხვედრა კომპიუტერული მეცნიერებების პროგრამის შესახებ
2021-03-05 20:00
5 მარტს, 20:00 საათზე, ილიას სახელმწიფო უნივერსიტეტის ტექნოლოგიების სკოლა დისტანციურ რეჟიმში, ზუმის პლატფორმაზე, გამართავს საინფორმაციო შეხვედრას ტექნოლოგიის სკოლის კომპიუტერული მეცნიერებების პროგრამის შესახებ.
მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დაფინანსების მოპოვების, დასაქმებისა და სწავლის საზღვარგარეთ გაგრძელების შესაძლებლობებზე გესაუბრებიან:

ერეკლე მაღრაძე, კომპიუტერული მეცნიერებების პროგრამის ხელმძღვანელი;
შოთა ცისკარიძე, პროგრამული ინჟინერიის სამაგისტრო პროგრამის თანახელმძღვანელი, ასოცირებული პროფესორი კომპიუტერული მეცნიერებების მიმართულებით;
რევაზ ტატიშვილი, მონაცემთა ინჟინერი ”DHL ჯგუფში”, გერმანია;
გვანცა მჭედლიძე, ატლას ექსპერიმენტი, ცერნი;
ლევან ცინაძე, MaxinAI-ის ხელოვნური ინტელექტის მიმართულების ხელმძღვანელი;
ნიკა ხვედელიძე, სან დიეგოს სახელმწიფო უნივერსიტეტის კურსდამთავრებული კომპიუტერული მეცნიერებების მიმართულებით.

გექნებათ შესაძლებლობა, დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები.
გელოდებით ყველას, ვინც დაინტერესებული ხართ კომპიუტერული მეცნიერებების მიმართულებით განათლების მიღებით, მთელი საქართველოდან 5 მარტს, 20:00 საათზე, ფეისბუქლაივში.
დაინტერესებულ აბიტურიენტებს, მშობლებს, მასწავლებლებს შეგიძლიათ გაიაროთ რეგისტრაცია ბმულზე –’ https://bit.ly/37Qev3d
დრო: 5 მარტი, 20:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო მისამართზე)

ვებინარების ციკლი „ჰიდროენერგეტიკის მდგრადი განვითარებისათვის“: ჰიდროენერგეტიკის სტრატეგიული და ენერგეტიკული საკითხები
2021-03-10 17:00
10 მარტს, WEG, ილიას უნივერსიტეტის ენერგეტიკის და მდგრადი განვითარების ინსტიტუტთან ერთად, იწყებს ვებინარების ციკლს – ჰიდროენერგეტიკა და მდგრადი განვითარება. სემინარებზე განხილული იქნება ჰიდროენერგეტიკის აქტუალური თემები, მათ შორის:

ჰიდროელექტროსადგურების სტრატეგიული, ენერგეტიკული და ტექნიკური მიზანშეწონილობა, ენერგეტიკული უსაფრთხოება და ჰესების ალტერნატივები;
ჰიდროსადგურების მშენებლობის ეკონომიკური და ფინანსური ასპექტები, შედეგები ქვეყნისთვის და ინვესტორისთვის;
პროექტების გარემოსდაცვითი და სოციალური ზეგავლენა და მათი შერბილება/კომპენსაცია.
პროექტების განხორციელების ხარისხის და უსაფრთხოების უზრუნველყოფა;
ჰესების მშენებლობა და მის გარშემო მიმდინარე პროცესი: ინვესტორებთან ურთიერთობის პრინციპები, ხარისხის მართვა და გამჭვირვალობა

ვებინარებში მონაწილეობას მიიღებენ შესაბამისი სფეროს სპეციალისტები და დაინტერესებული მხარეები. ძირითადი დრო დაეთმობა საზოგადოების მიერ დასმული მწვავე საკითხების განხილვას.
ვებინარების ფორმატი მოიცავს ძირითადი მოხსენებას და პანელურ განხილვას დარგის სპეციალისტების მონაწილეობით. გამოყოფილი იქნება კითხვა პასუხისა და დისკუსიის დრო.
პირველი ვებინარი ჩატარდება 10 მარტს 17:00-19:00სთ. განვიხილავთ ჰიდროსადგურების სტრატეგიული და ტექნიკური მიზანშეწონილობის საკითხებს და მის გარშემო საზოგადოებაში დასმულ კითვებს. (იხ. დღის წესრიგი).
ჰიდროელექტროსადგურების სტრატეგიული, ენერგეტიკული და ტექნიკური მიზანშეწონილობა
დღის წესრიგი
10 მარტი
17:00-19:00 სთ
17:00 – 17:10
შესავალი
მურმან მარგველაშვილი (WEG, ილიას უნივერსიტეტი)

როგორ მივაღწიოთ ჰიდროენერგეტიკის მდგრად განვითარებას?
როგორ ჩამოვაყალიბოთ კონსტრუქციული პროცესი?

17:10- 17:50
ჰიდროენერგეტიკა და ქვეყნის ენერგეტიკული უსაფრთხოება
მურმან მარგველაშვილი (WEG, ილიას უნივერსიტეტი)

ენერგეტიკული უსაფრთხოება და დამოუკიდებლობა.
საქართველოს გამოწვევები
რა წვლილი შეუძლიათ შეიტანონ ჰესებმა ენერგეტიკულ უსაფრთხოებაში?
ენერგიის მოხმარების და მიწოდების გრძელვადიანი პროგნოზირება
ჰესების ალტერნატივები (მზის და ქარის ენერგია) – როგორია მათი შესაძლო როლი?
როგორ უნდა შეფასდეს სხვადასხვა ალტერნატივა და მოხდეს არჩევანის გაკეთება?

17:50- 18:00 კითხვა-პასუხი
18:00- 18:40
პანელური დისკუსია – ჰესების სტრატეგიულ და ენერგეტიკულ მიზანშეწონილობასთან დაკავშირებით დასმული კითხვების განხილვა
სექტორის სპეციალისტები: გიორგი აბულაშვილი, არჩილ კოხტაშვილი, დავით მირცხულავა

არსებული ჰესების ფუნქციონირება და შედეგები;
განახლებადი წყაროების ინტეგრირება ქსელში;
მიმდინარე პროექტები – თბო, მზე, ქარი და მათი შესაძლო
წვლილი;
ენერგოეფექტიანობა და ენერგიის მოთხოვნის პროგნოზი;
იმპორტ-ექსპორტის შესაძლებლობები.

18:40 – 18:50 შეჯამება
ზუმის შეხვედრის ლინკი: http://bit.ly/388Tr8c

ილიას სახელმწიფო უნივერსიტეტისა და გოტინგენის უნივერსიტეტის ერთობლივი საერთაშორისო კურსი: აკადემიური წერის გამოცდილება დისტანციურ ფორმატში
2021-03-15 11:31
ღონისძიება ორგანიზებულია ილიას სახელმწიფო უნივერსიტეტის საერთაშორისო სადოქტორო სკოლის მიერ, ილიას სახელმწიფო უნივერსიტეტის აკადემიური წერის ცენტრთან და გოტინგენის გეორგ აუგუსტის უნივერსიტეტის წერის საერთაშორისო ლაბორატორიასთან (IWLUGOE) თანამშრომლობით.
აკადემიური წერის დარგში თანამშრომლობით პროექტში მონაწილეობა შეუძლიათ ბაკალავრებს, მაგისტრანტებსა და დოქტორანტებს. მონაწილეთა მაქსიმალური რაოდენობაა 15. სამუშაო ენაა ინგლისური. კონკურსში მონაწილეობისთვის განიხილებიან მხოლოდ ის პირები, ვისაც ინგლისურ ენაში აქვს მინიმუმ B2 დონის დამადასტურებელი სერტიფიკატი.
ილიას სახელმწიფო უნივერსიტეტისა და გოტინგენის უნივერსიტეტის გაერთიანებული საერთაშორისო აუდიტორია: აკადემიურ წერაში პარტნიორობის საერთაშორისო გამოცდილება
რას გულისხმობს აკადემიურ წერაში პარტნიორობა?
ერთი სემესტრის განმავლობაში, სხვადასხვა ქვეყნის წარმომადგენელი, განსხვავებული კულტურული გამოცდილების მქონე და და სხვადასხვა დისციპლინის შემსწავლელი 2-4 სტუდენტი ერთობლივად მუშაობს ჯგუფის მიერვე შერჩეულ აკადემიური წერის პროექტზე. დასაშვებია მუშაობა როგორც აკადემიურ ესეიზე, ისე სხვადასხვა ჟანრის ტექსტებზე, მაგალითად ანგარიშზე ან აკადემიურ ბლოგზე. 2021 წლის ზაფხულის სემესტრში დაგეგმილია გოტინგენის გეორგ აუგუსტის უნივერსიტეტისა (გერმანია) და ილიას სახელმწიფო უნივერსიტეტის (საქართველო) სტუდენტების ერთობლივი მუშაობა დისტანციური თანამშრომლობითი ინტერკულტურული სასწავლო (Collaborative Online Intercultural Leaning/ COIL) აქტივობის ფარგლებში.
რას ისწავლით?
თქვენს პარტნიორებთან ერთად გაეცნობით აკადემიური წერის სასარგებლო ტექნიკებს. საერთო წერით პროექტზე მუშაობა საშუალებას მოგცემთ მეტი შეიტყოთ სხვადასხვა ტიპის ტექსტებზე, ტექსტის აგებაზე, სტილზე, ლიტერატურის მითითებასა და პარაფრაზირებაზე. წერის პროცესის ყველა ეტაპზე დაგეხმარებიან ტუტორები.
ასევე გაიცნობთ განსხვავებული კულტურის წარმომადგენელ სტუდენტებს, რომლებთან ერთად მუშაობის დროსაც შეძლებთ რეფლექსირებას თქვენს საკუთარ გამოცდილებაზე. ეს დაგეხმარებათ კულტურათშორისი უნარ-ჩვევების განვითარებაში.
ამასთანავე, უფრო ღრმად გაიაზრებთ სხვა ქვეყნებისა და კულტურების წერითი ტრადიციებს. თუმცა, უპირველეს ყოვლისა, ეს აქტივობა საკუთარ წერის პროცესზე რეფლექსირებასა და მის გაუმჯობესებაში დაგეხმარებათ. პროექტის დასრულების შემდეგ მიიღებთ სერტიფიკატს, რომელშიც მითითებული იქნება თქვენს მიერ შესრულებული სამუშაო და გამომუშავებული უნარები.
როგორ დაიწყებთ მუშაობას?
პირველი ორი დისტანციური სამუშაო შეხვედრა, რომლებიც 2021 წლის აპრილში ჩატარდება, ერთმანეთის გაცნობაში, პარტნიორების არჩევასა და ტექსტის თემის შერჩევაში დაგეხმარებათ. ამ სემესტრის ზოგადი თემაა: ,,ცხოვრება ახალი კორონავირუსის შემდგომ სამყაროში: საით მივდივართ?“, მაგრამ შეგიძლიათ სხვა თემებიც აირჩიოთ. სამუშაო შეხვედრებზე მიიღებთ ცოდნას წერის პროცესის, მისი ორგანიზებისა და პროცესზე რეფლექსირების შესახებ.
როგორ განაგრძობთ მუშაობას?
საწყისი შეხვედრების შემდეგ, წერითი პროექტის დასასრულებლად ორთვიანი პერიოდი გაქვთ. ამ დროის განმავლობაში მოსაზრებებს გაუზიარებთ პარტნიორებს და მიიღებთ უკუკავშირს მათგან. უკუკავშირს წინასწარ ჩანიშნული დისტანციური შეხვედრების დროს ასევე მიიღებთ ტუტორებისგან.
როგორია მუშაობის გრაფიკი?
10-15 აპრილი: წინასწარ მუშაობა ინდივიდუალურ დავალებებზე
17 აპრილი, 13.00-17.00: პირველი, საწყისი სამუშაო შეხვედრა
18-22 აპრილი: წერითი პროექტის პირველ ვარიანტზე მუშაობა
24 აპრილი, 13.00-17.00: მეორე საწყისი შეხვედრა
25 აპრილი-18 ივნისი: თანამშრომლობითი მუშაობა სხვადასხვა კულტურის წარმომადგენელი სტუდენტებისგან დაკომპლექტებულ ჯგუფებში; ორ კვირაში ერთხელ რეგულარული დისტანციური შეხვედრები ტუტორებთან.
19 ივნისი, 13.00 – 17.00: დამასრულებელი დისტანციური სამუშაო შეხვედრა
რა მოეთხოვებათ მონაწილეებს?
როგორც პროექტის მონაწილეს, მოგეთხოვებათ:
ა) დავალების მომზადება პირველ საწყის შეხვედრამდე ერთი კვირით ადრე;
ბ) მინიმუმ სამ სამუშაო შეხვედრაში მონაწილეობა;
გ) სემესტრის განმავლობაში თქვენს ჯგუფთან მუშაობა (ჯგუფთან და ტუტორთან ორ კვირაში ერთხელ შეხვედრა), წერითი პროექტის (წინასწარი) ვარიანტების რეგულარულად წარდგენა.
როგორ მივიღო მონაწილეობა?
დაინტერესების შემთხვევაში, გადადით ამ ბმულზე და დარეგისტრირდით 2021 წლის 10 აპრილამდე. ამის შემდეგ მიიღებთ დამატებით ინსტრუქციებსა და პირველ დავალებას.
ინფორმაცია ინსტრუქტორების/ტუტორების შესახებ, რომლებიც გაუძღვებიან კურსს:
დოქტ. ელა გრისჰამერი 2008 წლიდან ასწავლის აკადემიურ წერას. ამჟამად იგი გოტინგენის უნივერსიტეტის წერის საერთაშორისო ლაბორატორიას (International Writing Lab) ხელმძღვანელობს.
დოქტ. მელანი ბრინკშულტე 2001 წლიდან ასწავლის აკადემიურ წერასა და გამოყენებით ლინგვისტიკას. იგი გოტინგენტის უნივერსიტეტის წერის საერთაშორისო ლაბორატორიაში ძირითადი კომპეტენციებისა და კულტურათშორისი ინტერაქციის მიმართულებას, კულტურათშორის სწავლებასა და გერმანულის, როგორც უცხო/მეორე ენის დეპარტამენტს უძღვება.
ანეტ მუდო (M.A.) გოტინგენის უნივერსიტეტის წერის საერთაშორისო ლაბორატორიის მასწავლებელი და კონსულტანტია. 2012 წლიდან ერთობლივი აკადემიური წერის დარგში იგი შერეული სწავლისა და სწავლის მართვის სისტემებს (LMS) იყენებს.
არ გამოტოვოთ შესაძლებლობა, მიიღოთ კულტურათშორისი გამოცდილება, რომელსაც აკადემიური წერის დარგში პარტნიორობის პროექტი გთავაზობთ!

ქალთა ისტორიის თვე 2021
2021-03-18 19:00
ქალთა ისტორიის თვე მსოფლიოს მასშტაბით ყოველი წლის მარტში აღინიშნება დამისი მიზანი ისტორიულ წარსულსა და თანამედროვე საზოგადოებაში ქალთა წვლილის, მიღწევებისა და მნიშვნელობის წარმოჩენაა.
ილიას სახელმწიფო უნივერსიტეტის სამართლის სკოლის ადამიანის უფლებათამიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან „კანონის უზენაესობის მხარდაჭერა საქართველოში“ (USAID/PROLoG) თანამშრომლობით ტრადიციულად უერთდება ქალთა ისტორიის თვის აღნიშვნას კორონავირუსის წინააღმდეგ მებრძოლი ქალების შესახებ ონლაინ- კამპანიითა და სხვადასხვა ღონისძიებით.
ტელესერიალის„დაუჯერებელი“ განმეორებითი ჩვენება და დისტანციური დისკუსია
ქალთა ისტორიის თვის აღნიშვნას ილიას სახელმწიფო უნივერსიტეტის ადამიანის უფლებათა კინოკლუბი მინი ტელესერიალის „დაუჯერებელის” განმეორებითი ჩვენებითა და დისტანციური დისკუსიით შეუერთდება.
დისკუსია გაიმართება Zoom-ის ფორმატში. ონლაინდისკუსიაზე დასასწრებად გთხოვთ გაიაროთ რეგისტრაცია ბმულზე: https://tinyurl.com/25x9j2ba
დისკუსიამდე ნახეთ ფილმი: https://tinyurl.com/36h8e7v3
ბოლო წლებში საქართველოში ძალადობასთან დაკავშირებული საკანონმდებლო პოლიტიკა გაუმჯობესდა, თუმცა სექსუალური ძალადობის მიმართულებით მიდგომა პრაქტიკულად უცვლელია. ბოლო რამდენიმე თვის მანძილზე გამოვლენილმა ტრაგიკულმა შემთხვევებმა ცხადყო სქესობრივი დანაშაულების შესახებ არსებული კანონმდებლობის და მისი იმპლემენტაციის ხარვეზები.
მინი ტელესერიალი „დაუჯერებელი“ ნამდვილ ამბავზეა აგებული და სერიული გაუპატიურების შემთხვევათა გამოძიებაზე მოგვითხრობს. სერიალი კარგად აჩვენებს, თუ რა გამოწვევების წინაშე შეიძლება აღმოჩნდეს სექსუალური ძალადობის მსხვერპლი, როცა სისხლის სამართლის მართლმსაჯულების სისტემა და საზოგადოება მას სათანადოდ არ ეპყრობა.
მომხსენებელები:
თამარ დეკანოსიძე, ორგანიზაცია Equality Now-ის ევრაზიის კონსულტანტი;
გოგა ხატიაშვილი, ილიას სახელმწიფო უნივერსიტეტის მოწვეული ლექტორი
მოდერატორი:
მარიამ გორგოშაძე, ილიას სახელმწიფო უნივერსიტეტის სამართლის სკოლის სტუდენტი
დრო: 18 მარტი, 19:00 საათი
___________________________________________________________________________________________________
ფილმის „მონა ლიზას ღიმილი“ ჩვენება და დისტანციური დისკუსია
ფილმი „მონა ლიზას ღიმილი“ მოგვითხრობს კეტრინ ანა უოტსონის ისტორიას. იგი კალიფორნიიდან მასაჩუსეტსის შტატში მიემგზავრება ველესლის კოლეჯში ხელოვნების ისტორიის მასწავლებლად. ფილმი ასახავს1950-იანი წლების ამერიკელი ქალების ცხოვრებას და მათ როლს საზოგადოებაში.
ახალგაზრდა მასწავლებელმა ქალმა, ანამ უნდა შეძლოს და დაეხმაროს მოსწავლეებს მკაცრ საზოგადოებრივ ნორმებსა და ინტელექტუალურ თავისუფლებას შორის არჩევანის გაკეთებაში.
დისკუსია გაიმართება Zoom-ის ფორმატში. ონლაინდისკუსიაზე დასასწრებად გთხოვთ გაიაროთ რეგისტრაცია ბმულზე: https://tinyurl.com/25x9j2ba
დისკუსიამდე ნახეთ ფილმი: https://tinyurl.com/4dfk9fsy
მომხსენებელები:
მანანა კაპეტივაძე, ქ. ბაღდათის N2 საჯარო სკოლის მასწავლებელი, მასწავლებლის ეროვნული ჯილდოს ლაურეატი (2018 წ.)
ლადო აფხაზავა, სოფელ ჩიბათის საჯარო სკოლის მასწავლებელი, მასწავლებლის ეროვნული ჯილდოს ლაურეატი (2017 წ.)
მოდერატორი:
მარიამ ხარებაშვილი, ილიას სახელმწიფო უნივერსიტეტის სამართლის სკოლის სტუდენტი
დრო: 29 მარტი, 19:00 საათი
2021 წელი

ეროვნული ფესტივალი „SCIENCE ON STAGE“ – მეორე საინფორმაციო შეხვედრა
2021-03-20 19:00
20 მარტს, შაბათს, 19.00 საათზე, გაიმართება „Science on Stage“-ის („მეცნიერება მთავარ როლში“) მეორე საინფორმაციო შეხვედრა. შეხვედრაზე ვიწვევთ საბუნებისმეტყველო მეცნიერებებითა და ტექნოლოგიებით დაინტერესებულ ყველა მასწავლებელს. გაგაცნობთ სიახლეებს ეროვნული ფესტივალის შესახებ, რომელიც 19 ივნისს ილიას სახელმწიფო უნივერსიტეტში გაიმართება. შეხვედრაზე შეგიძლიათ დასვათ შეკითხვები საფესტივალო პროექტებისა და ფესტივალის ორგანიზაციული საკითხების შესახებ.
ფესტივალის ორგანიზატორია ილიას სახელმწიფო უნივერსიტეტის საბუნებისმეტყველო განათლების კვლევითი ცენტრი SALiS – Science on Stage-ის ოფიციალური წარმომადგენელი საქართველოში.
შეხვედრა ჩატარდება ZOOM პლატფორმის საშუალებით.
შეხვედრის ბმული: http://bit.ly/30QmucH

ანთოლოგიის „მე ბევრი ვარ. 15 ქართველი პოეტი ქალი“ პრეზენტაცია
2021-03-30 17:00
30 მარტს, სამშაბათს, 17:00 საათზე, საერთაშორისო ასოციაცია ფრანგული რენესანსის ქართული წარმომადგენლობა ფრანკოფონიის საერთაშორისო დღისადმი მიძღვნილ ღონისძიებათა ფარგლებში გამართავს ქართველ პოეტ ქალთა ანთოლოგიის „მე ბევრი ვარ. 15 ქართველი პოეტი ქალი“ პრეზენტაციას. წიგნი საფრანგეთში გამომცემლობა L’Inventaire-მა გამოსცა. მისი მთარგმნელია ბაჩანა ჩაბრაძე, საფრანგეთში მოღვაწე ილიას სახელმწიფო უნივერსიტეტის კურსდამთავრებული.
ეს არის ქართული პოეზიის პირველი ფრანგული გამოცემა, რომელიც მხოლოდ ქალებს ეთმობა. ანთოლოგიაში შევიდა ლია სტურუას, მაია სარიშვილის, ელა გოჩიაშვილის, რუსუდან კაიშაურის, დიანა ანფიმიადის, ეკა ქევანიშვილის, ლია ლიქოკელის, ლელა ცუცქირიძის, ირმა შიოლაშვილის, კატო ჯავახიშვილის, ლელა სამნიაშვილის, მარიამ წიკლაურის, ნატო ინგოროყვას, ნინო სადღობელაშვილისა და თეა თოფურიას ლექსები.
წიგნი გამოიცა მწერალთა სახლისა და კულტურის სამინისტროს პროექტის „ცოცხალი წიგნების“ ხელშეწყობით.
„ისინი თხუთმეტნი არიან, თხუთმეტი ქალი, დაბადებული პატარა საქართველოში, არც ისე კარგად ცნობილ, მაგრამ უძველესი ცივილიზაციების ქვეყანაში. ისინი არიან ჟურნალისტები, მწერლები, მასწავლებლები, მთარგმნელები, მხატვრები, დრამატურგები და წარმოადგენენ მრავალ თაობას (ყველაზე ასაკოვანი 1939 წელს არის დაბადებული, ყველაზე ახალგაზრდა კი 1986 წელს). რამდენიმე მათგანი პროზაული ტექსტებით, წერილებითა და ესეებითაცაა ცნობილი. მათი ლექსები მათ ცხოვრებას ეძღვნება, მათ ქვეყანას, მათ ზღვას და მთებს, უნივერსალურ მითებს, რომლებიც ხშირად მათთან განუყრელ კავშირშია: განა საქართველოში არ გვეგულება ოქროს საწმისი?! ეს ავტორები წერენ ომზეც, ჭრილობებზეც, ცრემლებზეც, სიკვდილზეც, მაგრამ ასევე ნუგეშზე, „გიჟებსა” და „ნორმალულებზე“, სიჩუმის ხმაზე, სიყვარულსა და მის არარსებობაზე. და თუ საქართველო ასე შორს გვეჩვენება, სამაგიეროდ, იგი ოდნავადაც არ არის მოწყვეტილი (პირიქით) ევროპულსა და ანტიკურ კულტურას, რაც მუდმივად გამოსჭვივის ამ კრებულის ლექსებიდან. ცხადია, ჩვენი პოეტები სიტყვებზე ლაპარაკობენ, უპირველესად სიტყვებზე, სიტყვათა გამოძახილზე, ყველა სიტყვაზე, „ნაპოვნსა თუ დაკარგულზე“, – ნათქვამია კრებულის ანოტაციაში.
დრო: 2021 წლის 30 მარტი, 17:00 საათი
ღონისძიებაზე დასასწრებად, გთხოვთ, ეწვიოთ Zoom-ის შეხვედრის ბმულს: https://bit.ly/3ctqKpj
Meeting ID: 821 7548 6280
Passcode: [REDACTED]

რა არის HICD მოდელი? როგორ გავზარდოთ ინსტიტუციური და ინდივიდუალური ეფექტიანობა
2021-04-01 17:00
1-ლ აპრილს, 17:00 საათზე, USAID HICD Activity-ის ფეისბუქის გვერდზე გაიმართება HICD Live-Space საუბარი ადამიანური და ინსტიტუციური შესაძლებლობების განვითარების მოდელის შესახებ. HICD Live-Space საუბრები HICD პროექტის ორგანიზებით ილიას სახელმწიფო უნივერსიტეტისა და საკონსულტაციო კომპანია GEC-ის მხარდაჭერით ხორციელდება. GEC-ის ექსპერტ-კონსულტანტები გიორგი სიმონგულაშვილი და ეკა ქათამაძე განვითარების HICD მოდელსა და იმ კონკრეტულ მეთოდებზე იმსჯელებენ, რომლებიც ორგანიზაციებისა და ინდივიდების მუშაობის ეფექტიანობის გაზრდას უწყობს ხელს.
HICD Live-Space პერიოდულად შემოგთავაზებთ საუბრებსა და დისკუსიებს განვითარებაზე,ორგანიზაციული და ინდივიდუალური შესაძლებლობების განვითარების მეთოდებზე, ტექნოლოგიებზე, ტენდენციებსა და გამოწვევებზე. HICD Live-Space-ის წამყვანია HICD პროექტის კომუნიკაციების სპეციალისტი სოფო კერესელიძე.
მომხსენებლების შესახებ:

გიორგი სიმონგულაშვილს 20-წლიანი გამოცდილება აქვს აღმასრულებელი მენეჯმენტის, ბიზნესის განვითარების, სტრატეგიული დაგეგმვისა და სამუშაოს შესრულების ხარისხის ამაღლების მიმართულებებით ბიზნეს-საკონსულტაციო სფეროში.
ეკა ქათამაძე გამოცდილი ორგანიზაციული განვითარების ექსპერტი და ბიზნეს-ანალიტიკოსია. ის 24 წელზე მეტია მუშაობს სამთავრობო, ფინანსურ, საკონსულტაციო და განათლების სექტორებში, 10 წელზე მეტია – ბიზნეს-საკონსულტაციო მიმართულებით როგორც კერძო, ასევე საჯარო სტრუქტურებთან.
დრო: 2021 წლის 1-ლი აპრილი, 17:00 საათი
ადგილმდებარეობა: USAID HICD Activity-ის ფეისბუქის გვერდი

test
2021-04-02 12:21
tesy

ონლაინტრენინგების მოდიფიცირებული სერია სწავლა/სწავლების პროცესში ინოვაციური მეთოდების გამოყენების შესახებ
2021-04-12 10:00
ილიას სახელმწიფო უნივერსიტეტის აკადემიური პერსონალისა და მასწავლებელთა განვითარების ცენტრი გთავაზობთ ონლაინტრენინგების მოდიფიცირებულ სერიას სწავლა/სწავლების პროცესში ინოვაციური მეთოდების გამოყენების შესახებ. სპეციალური ტრენინგკურსები სასწავლო პროცესის დისტანციური რეჟიმის გათვალიწინებით შეიმუშავეს ევროპის პარტნიორმა უნივერსიტეტებმა და ილიას სახელმწიფო უნივერსიტეტის ტრენერებმა.
ტრენინგები ჩატარდება პროგრამა Zoom-ის მეშვეობით.
თითოეულ ტრენინგზე მონაწილეთა მაქსიმალური რაოდენობა: 15 მონაწილე
გთავაზობთ ტრენინგების ჩამონათვალს, გრაფიკსა და სარეგისტრაციო ბმულებს.
საკონტაქტო პირები:
დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
სილაბუსები იხილეთ თანდართულ ფაილებში.
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.
